open-index/open-wikipedia-markdown huggingface dataset:
बसरा

**बसरा** () हे इराक देशामधील एक प्रमुख शहर व सर्वात मोठे बंदर आहे. इस्लाममधील एक महत्त्वाचे मानले जाणारे बसरा प्रागैतिहासिक काळात सुमेर संस्कृतीचे केंद्र होते. लोकसंख्येच्या दृष्टीने बसरा बगदाद खालोखाल इराकमधील दुसऱ्या क्रमांकाचे मोठे शहर आहे.

## संदर्भ 
## बाह्य दुवे 
*अधिकृत संकेतस्थळ 
*

वर्ग:इराकमधील शहरे
वर्ग:बसरा
संपाती

इवलेसे
**संपाती** रामायणानुसार हा गरुडाचा भाऊ अरुण व त्याची पत्‍नी अरुणा यांच्या दोन पुत्रांपैकी एक पुत्र होता. (दुसरा पुत्र जटायू).

वर्ग:रामायणातील व्यक्तिरेखा
कानो

**कानो** ही नायजेरिया देशाच्या कानो राज्याची राजधानी व लागोस खालोखाल नायजेरियामधील दुसऱ्या क्रमांकाचे सर्वात मोठे शहर आहे. कानो नायजेरियाच्या उत्तर भागात स्थित असून ते उत्तर नायजेरियाचे आर्थिक केंद्र आहे. येथे हौसा जमातीचे लोक मोठ्या संख्येने स्थायिक आहेत व हौसा भाषा येथे मोठ्या प्रमाणावर वापरली जाते. कानोमधील रहिवासी प्रामुख्याने मुस्लिम धर्मीय असून येथे २००० सालापासून शारिया कायदा लागू आहे.

बोको हराम ह्या अतिरेकी संघटनेने कानोमध्ये अनेक बॉंबहल्ले घडवून आणले आहेत ज्यांमध्ये शेकडो नागरिक बळी पडले.

## बाह्य दुवे
*माहिती

*

वर्ग:नायजेरियामधील शहरे
प्रभास राजू

**प्रभास राजू उप्पलपति** यांचा (जन्म :२३ ऑक्टोबर १९७९)ला झाला. ते प्रभास या नावाने लोकप्रिय आहेत. **प्रभास** हे प्रामुख्याने तेलुगू चित्रपटात काम करतात. मिस्टर परफेक्ट (२०००), मिर्ची (२००३), बाहुबली (२०१५) या हिंदी चित्रपटांमध्ये '"प्रभास"'ची मुख्य भूुमिका आहे.

## कारकीर्द  
## चित्रपट  
* अदावी रामडु (२००४)
* ईश्वर (२००२)
* एक निरंजन (२००९)
* चक्रम (२००५)
* छत्रपती (२००५)
* डार्लिंग प्रभास (२०००)
* दैनिक आईना (२००२)
* पूर्णमी (२००६)
* बाहुबली (२००५)
* बिल्ला (२००९)
* बुज्जिगड़ू (२००८)
* मिस्टर पर्फेक्ट (२०००)
* मिर्ची (२००३)
* मुन्ना मुन्ना (२००७)
* योगी (२००७)
* राघवेंद्र (२००३)
* रेबेल (२००२)
* वर्षम (२००४)

वर्ग:तेलुगू चित्रपट अभिनेते
पाटणा (स्कॉटलंड)

पाटणा हे स्कॉटलंडमधील एक खेडेगाव आहे. या गावाची वस्ती २०१५ साली साडे तीन हजार होती. हे गाव भारतातल्या बिहार राज्यातील पाटण्यापासून १०.००० किलोमीटर अंतरावर आहे.

लाकडी आणि सिमेंटची एकमजली आणि दुमजली घरे असलेले हे छोटेसे टुमदार पाटणा नावाचे गाव दूम नदीच्या काठी वसले आहे. 

## पाटणा गावाची निर्मिती
स्कॉटलंडमधील इस्ट एरशेर प्रांतातील या पाटण्याची पायाभरणी विल्यम फुलर्टन याने केली. त्याचा जन्म इसवीसन १७७४ साली बिहारमधील पाटणा शहरात झाला होता. विल्यमच्या काकांचेही नाव विल्यम फुलर्टन असेच होते. ते ईस्ट इंडिया कंपनीचेे सर्जन होते. त्यांनी नोकरीचा काही काळ भारतातील कलकत्त्यात घालवला होता. त्यांचे धाकटे बंधू म्हणजचे विल्यमचे वडील मेजर जनरल जॉन फुलर्टन हे सुद्धा भारतात ईस्ट इंडिया कंपनीमध्ये नोकरीला होते. त्यांचे इ. स. १८०४ मध्ये भारतात निधन झाले. तत्पूर्वी, काका विल्यम हे इ. स. १७७० मध्ये स्कॉटलंडमध्ये परतले. त्यांनी एरशेर प्रांतात स्थायिक होण्याचा निर्णय घेतला. अविवाहित असलेल्या काकासोबत विल्यम याने एरशेर प्रांतात दून नदीकाठी कोळसाखाणीचा व्यवसाय करण्याचे ठरविले. त्यावेळी त्याचे वय होते २४ वर्षे. दून नदीकाठी त्याने सहा कोळसा आणि डझनभर लोखंडाच्या खाणी सुरू केल्या. या खाणींमध्ये काम करणाऱ्या कामगारांसाठी नवे गाव वसविले आणि त्याला आपले जन्मगाव असलेल्या पाटणा शहराचे नाव दिले. 

## पाटण्याचा विकास करणारे विल्यम फुलर्टन
पाटणा गावातील कोळ्शाच्या खाणी पूूर्णपणे बंद होण्यापूर्वीच विल्यम यांच्यामुळे या भागाचा विकास झाला होता. त्यांच्याच काळात इसवीसन १८०५ मध्ये दून नदीवर पहिला पूल उभारण्यात आला. खाणीतील कोळसा वॅगनद्वारे वाहून नेण्यासाठी रेल्वेचे रूळ टाकण्यात आले. या रुळांवरून प्रवासी वाहतूकही सुरू झाली. १८५६ मध्ये रेल्वे स्थानक तयार झाले. पुढे विल्यमने पाटणा सोडण्याचा निर्णय घेतला. त्याने खाण कंपनी विकून स्कॉटलंमधीलच अयर येथे स्थलांतर केले. तेथे त्याची राजकीय कारकीर्द बहरली. तो १८२३-२५ आणि १८३०-३४ असे दोन वेळा स्थानिक निवडणुकांमध्ये निवडून आला. सत्तेत सहभागीही झाला. विल्यमचे १८३५ मध्ये निधन झाले.

पुढे खाण व्यवसाय बंद पडल्याने आणि रोजगाराचे दुसरे साधन नसल्याने पाटणा गावातील नागरिक इस्ट एरशेरमधील अन्य शहरांकडे गेले. गावातील प्रवासी रेल्वे वाहतूक तर १९६४ मध्येच बंद झाली.

## प्रसिद्धी
युरोपातील प्रसिद्ध कवी रॉबर्ट बर्न्स यानी याच दूूम नदीकाठी बसून कविता लिहिल्या. या कविता स्कॉटलंडमधील शाळांमध्ये शिकविल्या गेल्यामुळे तेथील विद्यार्थ्यांना तोंडपाठ असतात. रॉबर्ट बर्न्समुळे हे गाव नावारूपाला आले आहे.

ज्या शहरामुळे आपल्या गावाला नाव मिळाले त्या मूळ पाटण्याचे येथील विद्यार्थ्यांना प्रचंड आकर्षण आहे. शाळेच्या मुख्य इमारतीत गावाला मिळालेल्या पाटणा नावाची माहितीही आवर्जून नमूद करण्यात आली आहे. 

वर्ग:स्कॉटलंड
पिरकोन

** पिरकोन** हे भारतातील महाराष्ट्र राज्यातील मध्य कोकणातील रायगड जिल्ह्यातील उरण तालुक्यातील एक गाव आहे.

## भौगोलिक स्थान
पिरकोन हे  महाराष्ट्राच्या रायगड जिल्ह्यातल्या उरण तालुक्याच्या पूर्व भागात वसलेले एक गाव आहे.
उरणइतकीच आवरे(आवरा) आणि पिरकोन ही गावे पुरातन आहेत.

पिरकोन हे उरण ते खारपाडा या जिल्हामार्गावर येते. येथूनच आवरे आणि गोवठाणे गावांकडे जाण्यासाठी रस्ता फुटतो.

येथे रयत शिक्षण संस्थेचे शाळा , १२  पर्यंत महाविद्यालय  आहे त्याच बरोबर डि.एड.महाविद्यालय आहे.

पिरकोन चा इतिहास : 

‘**वीरगळ**’ हा शब्द आता ‘**पिरकोन**’ परिसरात अनेकांच्या तोंडी रुळला असावा. नवी मुंबई, मुंबई  पासून अवघ्या तासाभराच्या अंतरावरील या परिसरात वीरगळ आढळले आहेत, हे मागील लेखामुळे बहुतांश लोकांना ज्ञात झाले. आपल्या राज्यात बऱ्याचशा ठिकाणी असे विरगळ आहेत. आपल्याकडे आढळणारे वीरगळ हे मुख्यत्वे मराठवाडा,पुणे  पासून ते कोकण, रायगड पर्यंत पसरलेले आहेत. वीरगळांना ऐतिहासिक व शिल्पशास्त्रीय महत्त्व आहे. महाराष्ट्रात वीरगळांचे अनेक प्रकार आहेत. वीराच्या पराक्रमानुसार व पदानुसार दगडाच्या एकाच बाजूने तर कधी दोन्ही बाजूने किंवा चारी बाजूने चौकट करून वीराच्या युद्धप्रसंगाचे चित्र कोरले जाते. युद्ध प्रसंगात बरीच विविधता असते. पायदळ, घोडदळ स्वरूपातील युद्धप्रसंग आहेतच, पण हत्तीवरून आणि नौकेवरून झालेल्या लढायांचे प्रसंगही आढळतात. पारंपारिक युद्ध प्रसंगांसह आणखी काही वेगळ्या घटनांवरील वीरगळ असू शकतात. चोर लुटारूंपासून गाई गुरांचे रक्षण करताना मरण स्विकारलेला वीर किंवा रानटी प्राण्यांशी लढणारा वीर असेही काही प्रसंग आहेत.

    आपण पिरकोनमधील ज्या वीरगळीविषयी माहिती पाहणार आहोत, ती वीरगळ गावातील मारूती मंदिरासमोरील जागेत विराजमान आहे.

 

पिरकोन हत्याकांड;

१९८६ साली  पिरकोन येथिल डि.एड. महाविद्यालय गावाच्या बाहेर पिरकोन गावाच्या उत्तर पुर्वेस नवे डि.एड महाविद्यालय निर्माण केले गेल्यामुळे डि.एड. महाविद्यालय गावाच्या बाहेर गेल्यामुळे दोन पक्षांत हा वाद निर्माण झाला , ह्यामध्ये गावातील काही लोकांना हा निर्णय मान्य नसल्याने त्यांनी मुंबई शहरातील तथाकथित भाडोत्री गुंड आणून त्यांच्या माध्यमातून गावात दहशत माजवण्यास सुरुवात केली ,या हल्ल्यात पहिल्यांदा पंचक्रोशीतील एसिड हल्ला झाला , खुप जण जखमी झाले, हा एसिड हल्ला ईतका भिषण होता कि काही जखमी इस्पितळातच मृत्यूमुखी पडले, दहशत माजवण्यासाठी आलेल्या भाडोत्री गुंडानी  पिस्तूल रिव्हॉल्वरचा वापर केला, पिरकोन 

हत्याकांडात झाले यात सुमारे ५ जणांच्या निघृण हत्या, खुद्द त्यावेळे मुख्याध्यापक दहशतीच्या सावटाखाली होते, त्यांनी स्वतः ची बदली करून घेतली.  

     

          

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
# व्हिलेजइन्फो.इन
# सेन्सस२०११.को.इन
# टूरिझम.गव्ह.इन
#.https://www.incredibleindia.org/
#.https://www.india.gov.in/topics/travel-tourism
# मॅप्सऑफइंडिया.कॉम

वर्ग:उरण तालुक्यातील गावे
वर्ग:रायगड जिल्ह्यातील गावे
युन ह्योन-सुक

**युन ह्योन-सुक** (कोरियन: 윤현석;尹賢碩;  - ) हा दक्षिण कोरियाचा मानव अधिकार कार्यकता होता. हा समलिंगी, उभयलिंगी तसेच ट्रान्सजेंडर व्यक्तींच्या हक्कांसाठी काम करायचा.

वर्ग:इ.स. १९८४ मधील जन्म
वर्ग:इ.स. २००३ मधील मृत्यू
वर्ग:दक्षिण कोरिया
पश्चिम एक्सप्रेस

250 px|इवलेसे|चा फलक
250 px|इवलेसे|पश्चिम एक्सप्रेसचा मार्ग नकाशा
[250 px|इवलेसे|[बोरीवली रेल्वे स्थानकावर थांबलेली पश्चिम एक्सप्रेस]]
**पश्चिम एक्सप्रेस** ही भारतीय रेल्वेची एक जलद प्रवासी सेवा आहे. ही गाडी मुंबईच्या वांद्रे टर्मिनस ते पंजाबच्या अमृतसर स्थानकांदरम्यान रोज धावते. पश्चिम रेल्वेमार्गे धावणाऱ्या पश्चिम एक्सप्रेसला मुंबई ते अमृतसर दरम्यानचे १,८२१ किमी अंतर पार करायला ३१ तास लागतात. या ट्रेनचा डाउन क्रमांक १२९२५ आणि अप क्रमांक १२९२६ आहे. ही ट्रेन आठवड्यातील सातही दिवस धावते.

## इतिहास
या गाडीला *पश्चिम सुपर डिलक्स एक्सप्रेस* या नावानेही ओळखतात. ही गाडी मुंबई सेंट्रल स्टेशन मधून बांद्रा टर्मिनस कडे वर्ग झालेल्या गाड्यांपैकी एक आहे. परतीच्या प्रवासासाठी एक्सप्रेस ट्रेन क्रमांक १२९२६ म्हणून निघते तेव्हा हजरत निजामूद्दीन स्टेशनवर ही थांबत नाही.

## बोगी
पश्चिम एक्सप्रेस या ट्रेनला १ ए/सी प्रथम वर्ग, ३ ए/सी २ टायर, ५ ए/सी ३ टायर, ८ शयन यान वर्ग, ३ सामान्य विनाआरक्षित बोगी आणि ४ सामान सुविधेसह सामान्य बोगी आहेत. ट्रेन क्रमांक २२९२५/२२९२६ च्या कळका साठी जाणाऱ्या ट्रेनच्या बोगींचा यात समावेश आहे. या ट्रेन मध्ये खान पान व्यवस्था आहे.                                             
भारतीय रेल्वेचे सुविधा नुसार रेल्वेचे अधिकारात बोगीचे व्यवस्थेत मागणीनुसार बदल केला जातो. त्यात रेक /बोगी LOCO-RMS-GEN-S6-S5-S4-S3-S2-S1-PC-B4-B3-B2-B1-A2-A1-H1-GEN-GEN-SLR-S7-S8-B5-A3-SLR. यांचा समावेश आहे.

## तपशील
## सुविधा
पश्चिम एक्सप्रेस ही ट्रेन मुंबई – अमृतसर-कळका असी धावते. या ट्रेनचे अंबाला कॅंटॉन्मेंट जंक्शन स्टेशनवर विभाजन होते. रोज धावणारी क्रमांक १२९२५ ही ट्रेन ३१ तास आणि ४५ मी. आणि क्रमांक १२९२६ ही ३० तास व ३५ मी.त १८२१ किमीअंतर तोडते. या ट्रेनचा सरासरी तासी ५७.३५ की.मी आणि ५९.५४ की.मी अनुक्रमे वेग आहे. तसेच जाने आणि येणे या प्रवासाचा सरासरी वेग तासी ५८-४३ किमीआहे

## इंजिन (Traction)
दि.५ फेब्रुवारी २०१२ रोजी पश्चिम रेल्वेने DC इलेक्ट्रिक इंजिन ऐवजी AC इंजिन या ट्रेनसाठी वापरात आणले. सध्या गाझियाबाद येथील वाप (WAP) ७ आणि वाप (वाप) ५ चे इंजिनचे मदतीने या ट्रेनचा पूर्ण प्रवास केला जातो.

## वेळा पत्रक
या ट्रेनचे वेळापत्रक खालील प्रमाणे आहे. 

## मार्ग आणि थांबे
या ट्रेनचे जे थांबे आहेत त्या स्थांनकांची कोडसह खालील प्रमाणे नावे आहेत.  
त्यात प्रारंभिचे बांद्रा टर्मिनस(BDTS) स्थानकानंतर अंधेरी(ADH), बोरीवली(BVI),  डहाणू रोड, (DRD) वापी(VAPI), वलसाड, (BL) नवसारी,(NVS), सूरत,(ST) भरूच जंक्शन(BH), वडोदरा जंक्शन,(BRC), गोधरा जंक्शन(GDA), दाहोड(DHD), मेघनगर(MGN), रतलाम जंक्शन(RTM), नागदा जंक्शन(NAD), शामगड(SGZ), रामगंज मंडी(RMA), कोटा जंक्शन(KOTA), सवाई माधोपुर(SWM), गंगापूर सिटी(GGC), हिन्दौम सिटी(HAN). बयाणा जंक्शन(BXN), भारतपुर जंक्शन(BTE), मथुरा जंक्शन(MTJ), फरीदाबाद(FDB), हजरत निजामूद्दीन, न्यू दिल्ली(NDL), सबजी मंडी(SZM), सोनिपत(SNP), पानीपत जंक्शन(PNP), करणाळ(KUN), कुरुक्षेत्र जंक्शन(KKDE), अंबाला कॅंटॉन्मेंट जंक्शन(UMB), अंबाला सिटी(UBC), सिरहिंद जंक्शन(SIR), खन्ना(KNN), लुधियाना जंक्शन(LDH), फगवारा जंक्शन(PGW), जालंधर कॅंटॉन्मेंट(JRC), जालंधर सिटी(JUC), बियास(BEAS), अमृतसर जंक्शन(ASR).

या ट्रेनचा बांद्रा टर्मिनस मधून १२.०० या वेळेवर प्रारंभ झाल्यानंतर  दुसरे दिवशी १९.२० वाजता अमृतसर येथे पोहचते.
## संदर्भ
## बाह्य दुवे
*मार्ग व वेळापत्रक

वर्ग:भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:पंजाबमधील रेल्वे वाहतूक
हिल्टन चेन्नई

हिल्टन चेन्नई हे 5 स्टार आराम हॉटेल भारतातील चेन्नईतील एक्काडूठंगळ येथे 124/1, 100 फिट रोड रिंग रोड मध्ये आहे. हे गुईनदी मध्ये ओल्यंपिय टेक्नॉलोंजी पार्क आणि काठीपारा जंक्शन जवळ आहे. अंदाजित गुंतवणूक 4000 मील्लियन करून इंडो साराकेनिक पद्दतीने बांधलेले आहे. ही हिल्टनची भारतातील 4 थी मालमत्ता आहे. हिल्टन (जनकपुरी), हिल्टन गार्डन इन (साकेत), दोन्ही न्यू दिल्ली येथील आणि हिल्टन मुंबई इंटरनॅशनल एयरपोर्ट या अगोदरच्या ! दि. 28 2 2011 रोजी या हॉटेलचे इंडियन ओवर्सीस बँकेचे चेरमन आणि मॅनिजिंग डायरेक्टर एम. नरेंद्र यांचे हस्ते या हॉटेलचे उद्घाटन झाले.  याचे व्यवस्थापन हिल्टन हॉटेल्स & रेसोर्ट्स कडे आहे. एमपी हॉटेल्स हे मालक आहेत.  
                                                                                            
## हॉटेल 
हिल्टन चेन्नई या हॉटेलचे बांधकाम  9 मजल्याचे आहे.या इमारतीचा आराखडा आणि बांधकाम विमबेरले अल्लिसोन टोंग & गू या वास्तु विशारदाणी केलेले आहे. यात 204 खोल्या आहेत त्यात 2 एक्झिक्युटिव सुट्स, 16 जुनीयर सुट्स, 7 हिल्टन डिलक्स सुट्स,58 हिल्टन एक्झिक्युटिव खोल्या, 121 हिल्टन किंग गेस्ट खोल्या, असा समावेश आहे. हॉटेलमधील आतील देखाव्याचा आराखडा हाँग काँग येथील विल्सन आणि अस्सोसीएटचे दिलेओणर्डो आणि डल्लास यानी केला होता. येथे 5 खान पान व्यवस्था आहेत. 

# आयना (समकालीन भारतीय रिसॉर्ट) 
# विंटेज बँक ( राज पददतीची वाइन आणि चीज बार.) 
# कयू बार ( टेरेस उपहार ग्रह) 
# वास्को ( तिसऱ्या मजल्यावर पूर्ण दिवस उपहार ग्रह आणि सर्व साधनसह स्वयंपाक ग्रह.) 
# एस्ट ( तळ मजल्यावर उपहार ग्रह.)  

आधुनिक ऑडिओ विजुयल तांत्रिक साधनासह पहिल्या मजल्यावर 445एम 2 बालरूम, दोन सभाग्रह, आणि कमिटी सभाग्रह आहेत. बालरूम की जे हिल्टन ग्रँड बालरूम या नावाने ओळखले जाते त्याच्या छताची ऊंची 4.8 मीटर आहे आणि ते साधारण 750 मानसे समाऊन घेऊ शकते. 

दरवाज्याच्या बाहेरील छत 15 फुट x 80फुट (25 मी) आहे. भन्नाट असी पोहण्याच्या तलावाची रचना आहे की पाहुणे पोहता पोहता मांडी घालून एकटक शहराचे अवलोकन करू शकतात.
वस्तूशिल्प 
भारतीय संस्कृतीचे सिल्प कलेचा या हॉटेलचे बाहेरील आराखड्यात समावेश केलेला होता. त्याला कमानी, कोपरे होते. त्या वास्तु शिल्पात ऐतिहाशिक आठवणींना उजाळा मिळंत होता. एसआरएसएस या वास्तु सिल्पकाराची या हॉटेलचा नवीन आराखडा तयार करण्यासाठी नेमणूक केली. नवीन आराखड्यात पालीश केलेले ग्रेनाइट, इ.चा विचार झाला.अंतर्गत देखावा आराखडा दिलेओणर्डो होस्पिटलिटी आरेखन यांनी केले होते.  

## सुविधा आणि सेवा 
व्यवसाइक, नियमित शरीर स्वास्थ्य सांभाळणारे, कुटुंबाबरोबर वेल खर्च करणारे, यासाठी त्यांना हव्या असणाऱ्या सर्व गरजा हिल्टन चेन्नई पुरविते, तुमचे इच्छेप्रमाणे सुविधा आणि जास्त ! 

व्यवसायाच्या सोयीसाठी 

ऑडिओ / विजुयल ईक्विपमेंट रेंटल, व्यवसाय केंद्र, फॅक्स, सभाग्रह,फोटो कॉपी सेवा, प्रिंटर. 

कुटुंब आराम आणि सुविधा 

उपहार ग्रह, आराम खुर्ची शीवाय 

सामान कोठार, चर्चा टेबल, एलेवटोर्स, विदेशी चलन विनिमय, भेट वस्तु शॉप, धोबी / नोकर, अंतर्गत प्रवास सुविधा, रूम सेवा,  फिटनेस रूम, साइट सीइंग , इ सेवा सुविधा हिल्टन चेन्नई हॉटेल देते.   

## संदर्भ 
वर्ग:चेन्नईतील पंचतारांकित हॉटेल्स
जॉन्स हॉपकिन्स विद्यापीठ

इवलेसे
**जॉन्स हॉपकिन्स विद्यापीठ** (Johns Hopkins University) हे  अमेरिकेच्या बॉल्टिमोर, मेरीलॅंड येथील संशोधनाच्या क्षेत्रातील जगातील नामांकित विद्यापीठ आहे. १८७६ साली स्थापन झालेले हे अमेरिकेमधील सर्वात पहिले संशोधन विद्यापीठ होते. अमेरिकेमधील व जगातील सर्वात प्रतिष्ठेच्या विद्यापीठांपैकी एक मानल्या जाणाऱ्या हॉपकिन्स विद्यापीठाचे बाल्टिमोरखेरीज मेरीलॅंडमधील इतर काही शहरांमध्ये, वॉशिंग्टन, डी.सी. येथे तसेच इटली, चीन व सिंगापूर ह्या देशांमध्ये देखील कॅम्पस आहेत.

## नोबेल विजेते
हॉपकिन्स विद्यापीठाशी संबंध असलेल्या एकूण ३४हून अधिक व्यक्तींना नोबेल पारितोषिके मिळाली आहेत.

## बाह्य दुवे
*अधिकृत संकेतस्थळ

वर्ग:अमेरिकेमधील विद्यापीठे
वर्ग:बाल्टिमोर
नरसिंगपूर-नीरा

नरसिंगपूर-नीरा हे गाव पुणें जिल्ह्यातील इंदापूरच्या आग्नेयेस १२ मैलांवर भीमा व नीरेच्या संगमावर आहे. येथें श्री लक्ष्मीनरसिंहाचें देवालय आहे. विंचूरकरांनीं हें देवालय शके १६७८ मध्ये बांधिलें. वैशाख शुद्ध चतुर्दशीपासून येथें दोन दिवस जत्रा भरते. 

वर्ग:पुणे जिल्ह्यातील गावे
जे.डब्ल्यू. मॅरियट (मुंबई)

**जे.डब्ल्यू. मॅरियट** मुंबईतील हाॅटेल आहे. जुहू तारा रोड, जुहू येथे असलेले हे होटेल जानेवारी २००२ मध्ये साली सुरू झाले. रहेजा होस्पिटॅलिटी हे त्याचे सह मालक आहेत. याचे व्यवस्थापन मॅरियट इंटरनॅशनल ग्रुप करतो. या हॉटेलमध्ये ३५६ खोल्या, २९ विश्रांमग्रहे तसेच ५ उपहारगृहे आहेत आणि वाहन पार्किंग व्यवस्था आहे. भारतातील मॅरियटचे हे पहिलेच हॉटेल आहे. येथे लग्न समारंभ व्यवस्थाही आहे.

या हॉटेलचा एनिग्मा म्हणून ओळखला जाणारा नाइटक्लब प्रसिद्ध आहे. येथे अनेक बॉलीवूडनट आणि नट्या येत असतात. या होटेलमध्ये कुयान स्पा, फ्लॅगशिप स्पा अशा सुविधा आहेत.

## हॉटेल
नुकतेच नूतनीकरण झालेले,चमचम करणाऱ्या लाटांच्या अरबी समुद्राच्या कुशीत नव्या नवतीने आरामदाई सेवा येथे उपलब्ध केलेल्या आहेत. अनेक वेळा भेट देणारे बॉलीवूडच्या प्रसिद्ध व्यक्ति, व्यावसायिक प्रवासी, सुट्टीचा उपभोग घेणारी कुटुंबे, आहेत. 

आमच्या 5 स्टार सुविधा येथिल तुमचा मुक्काम नक्कीच वाढवतात.आपला वेळ दिमाखदार खोलीत आगर विश्रामग्रहात आरामदायक बिछाना, मार्बल स्नानग्रह, हाय स्पीड इंटरनेट, आश्चर्य चकित करणारा जुहू बीचचे सानिध्यात सुखाने व्यतीत करा. आमची 7 खान पाण सेवा केंद्रे  तसेच आवार्ड मिळालेले कुयान स्पा या अतिरिक्त सुविधाने गर्व होतो. फिटनेस केंद्राचा उपभोग घ्या, बाहेरील अथांग अस्या खाऱ्या पाण्याच्या कुंडात मोकळे व्हा, किंवा लहान मुलांच्या पाण्याच्या कुंडात इकडून तिकडे तिकडून इकडे बागडा. जे पाहुणे जुहू बीच वर येतात ते आमच्या व्यापक योजनांची माहिती मिळवितात त्याने आणि एकमेव लग्न कार्यालयाने ते आनंदित होतात. जे ड्ब्ल्यु मार्रिओट्ट आराम हॉटेल आपले सहर्ष स्वागत करते आहे.

## सभा आणि घटना 
5 स्टार हॉटेल मधील दिमाखदार खोलीत पाहुण्याबरोबर तुमची सभा यशस्वी करा.
 
प्रत्येक सभाग्रहात हाय स्पीड इंटरनेट सुविधा आणि स्टेट ऑफ द आर्ट औडिओविसुयल व्यवस्था आहे.
तुमची 10 जणांची सभा असो किंवा 1000 जणांची, आमची सभाग्रहे तुमच्या सर्व गरजा पूर्ण करतील असा आमचा दावा आहे.

सभेचे सेवटचे क्षणापर्यंत आमचे हॉटेल 24 तास तुमच्या सेवेत काळजीपूर्वक लक्ष ठेवील. 

तुमचे व्यवसाइक सभेसाठी आमचे हॉटेलची स्वादिष्ट खान पान व्यवस्था तुमच्या सभा वाढविल. 

सभा संपल्यानंतर आपण आणि आपले सवंगडी मन मोकळे करून नक्कीच आनंद लुटतील.

## कुयान स्पा मुंबई
जे ड्ब्ल्यु मार्रिओट्ट मध्ये  ती तुमचे शरीर तंदुरुस्त ठेवते. तुमचे स्वास्थ्य परिपूर्ण करते तसेच तुमच्यात खूपच बदल घडविते. कुयान स्पाला नुकताच हॉल ऑफ फेम – बेस्ट हॉटेल स्पास हा एशिया स्पा अवॉर्ड 2010 प्राप्त झालेला आहे.

## संदर्भ
वर्ग:मुंबईतील पंचतारांकित हॉटेल्स
अर्थशास्त्रातील नोबेल पारितोषिक

१९६८ पासून , सेवेरिजस रिक्सबँक (स्वीडनची मध्यवर्ती बँक) यांनी नोबेल पुरस्काराचे संस्थापक  अल्फ्रेड नोबेल यांच्या स्मरणार्थ मध्ये अर्थसास्त्रामधील पुरस्कार स्थापित केला. बँकेच्या ३०० व्या वर्धापन दिनानिमित्त १९६८ मध्ये सवेरीज रिक्सबँक कडून नोबेल फाऊंडेशनला मिळालेल्या देणगीवर हा नोबेल पारितोषिक आधारित आहे.अर्थशास्त्राच्या  नोबेल पारितोषिकांची सुरुवात आल्फ्रेड नोबेलने यांनी केली नव्हती ,त्यांच्या स्मरणार्थ स्वीडनची मध्यवर्ती बँक १९६९ पासून अर्थशास्त्राचे नोबेल पुरस्कार  देत असते अर्थशास्त्रामध्ये मौल्यवान योगदान देणाऱ्या व्यक्तीला किंवा व्यक्तींना हे पारितोषिक देण्यात येते.

## पुरस्कारविजेते
|" for his analysis of consumption, poverty, and welfare"
|-
|2016
|
|ऑलिव्हर हार्ट आणि बेनेट हॉलस्ट्रॉम 
|

फिनलॅंड 
|for their contributions to contract theory."
|-
|2017
|
|रिचर्ड  एच थॅलेर 
|
|*“for his contributions to behavioural economics”*
|-
| २०१८
|
|पॉल एम रोमर आणि विल्यम डी नॉर्थड़स 
|
|*“for integrating technological innovations into long-run macroeconomic analysis”*
|-
| २०२४
|
| डॅरॉन असेमोग्लू
|
|
|}

## संदर्भ
## बाह्य दुवे
*अधिकृत संकेतस्थळ 

वर्ग:नोबेल पारितोषिक
नो
*
नोन्टे फोन्टे

**नोन्टे फोन्टे** ही मुळात नारायण देबनाथ यांनी निर्माण केलेली मुलांच्या मासिकात क्रमश: येणारी (बंगाली भाषेतील एक कॉमिक - पट्टी होती. पुढे या पट्ट्या पुस्तकरूपात प्रकाशित झाल्या. कॉमिक पट्ट्यामध्ये असलेले कथानक एक शाळा, तिच्या वसतीगृहाचा व्यवस्थापक केल्टूदा, आणि त्यांच्या वसतीगृहातील नन्टे फन्टे नावाचा मुलगा यांच्यामध्ये घडणाऱ्या घडामोडीवर आधारलेले आहे. हे कॉमिक्स पुस्तक स्वरूपात आहेच पण पट्टीरूपात २००३ सालापासून पुन्हा सुरू झाले आहे. या कॉमिक्सवर एक ॲनिमेशन चित्रपटही बनला आहे..

वर्ग:कॉमिक्स पात्र
वर्षावन

जेथे वर्षभरात ९८ ते १७७ इंच पाऊस पडतो अशा वनाला अथवा जंगलाला **वर्षावन** म्हणतात..

वर्ग:वने
वर्ग:पर्यावरण
अगुंबे वर्षावन संशोधन केंद्र

**अगुंबे वर्षावन संशोधन केंद्र** ही वन संरक्षण आणि संशोधन कार्यात असलेली संस्था आहे. कर्नाटक राज्यातील शिमोगा जिल्हयातील अगुंबे या गावात ही संस्था आहे. अगुंबे संरक्षित वर्षावनक्षेत्रात वर्षाकाठी तब्बल ७००० मि.मि ( २८० इंच ) पाऊस पडतो. या संस्थेची स्थापना २००५ साली. नागराज या सर्वाधिक विषाच्या प्रजातीवर येथे संशोधन होते.

येथील वर्षावन हे मॉसिनराम नंतर जगातील सर्वात जास्त पाऊस कोसळणारे ठिकाण आहे.

## संदर्भ 
## External links
*

वर्ग:संशोधन प्रकल्प
वर्ग:शिमोगा जिल्हा
वैभव मांगले

**वैभव मांगले** (०७ जून १९७५) हे एक मराठी नाट्य-चित्रपट अभिनेते आहेत.

बी.एस्सी‌., बी.एड., डी.एड. झाल्यावर ते काकांच्या आग्रहाने मुंबईला आले. तेथे दहा-बारा जणांबरोबर मित्राच्या खोलीत राहत असताना त्यांचा आविष्कार या नाट्यसंस्थेशी संबंध आला. त्यांनी नाटकांमध्ये त्यांनी स्त्री-भूमिकाही केल्या आहेत. ग्रामीण नाटकांमध्येही काम करणारे वैभव मांगले हे कोकणी, मालवणी, वऱ्हाडी भाषा या बोलीभाषा सफाईने बोलतात. मांगले यांचे मूळ गाव रत्‍नागिरी जिल्ह्यातील देवरुख असून त्यांचे वडील आणि आजोबाही अभिनय करीत असत.

झी मराठी या दूरचित्रवाणी वाहिनीवर मराठी नाटकांतील स्त्री भूमिकांची स्थित्यंतरे दाखवणारा ’नांदी’ हा कार्यक्रम झाला होता. त्यात संगीत सौभद्राचा एक प्रवेश होता. त्या प्रवेशात रुक्मिणीच्या भूमिकेत वैभव मांगले होते.

## नाटके
* एक डाव भुताचा
* करून गेलो गाव (स्त्री भूमिका)
* पांडगो इलो रे बाबा इलो
* मुक्काम पोस्ट बोंबीलवाडी (पहिले नाटक)
* लग्नकल्लोळ (उत्कृष्ट अभिनयाचा पुरस्कार)
* वाडा चिरेबंदी
* वासूची सासू
* व्यक्ती आणि वल्ली
* सूर्याची पिल्ले
* संगीत सौभद्र (रुक्मिणीची भूमिका)
*संज्या छाया

## दूरचित्रवाणी मालिका
* **साई बाबा**
* मालवणी डेज
* शेजारी शेजारी पक्के शेजारी
* माझे पती सौभाग्यवती
* एक गाव भुताचा

## चित्रपट
* आया सावन झूमके 
* उचला रे उचला
* काकस्पर्श
* कोकणस्थ 
* चांदी
* टाइमपास 
* टाइमपास २
* टूरिंग टॉकीज
* दुनियादारी
* नवरा माझा नवसाचा
* पिपाणी
* पोस्ट कार्ड
* प्रेम म्हणजे प्रेम म्हणजे प्रेम असतं
* फक्त लढ म्हणा
* शहाणपण देगा देवा 
* शाळा
* शिक्षणाच्या आईचा घो
* सांगतो ऐका
* साले लोअर मिडल क्लास
* सासू नंबरी जावई दस नंबरी
* हरिश्चंद्राची फॅक्टरी

## सत्कार आणि पुरस्कार
* वैभव मांगले यांचा २३-११-२०१० रोजी देवरुखला गावकऱ्यांनी सत्कार केला होता.
* कलारंग कलागौरव पुरस्कार (२०१३).
* झी मराठी पुरस्कार (’शेजारी शेजारी...” मधील बी.एल. पाठक या विनोदी भूमिकेसाठी)

वर्ग:मराठी अभिनेते
वर्ग:मराठी चित्रपट अभिनेते
वर्ग:मराठी नाट्यअभिनेते
वर्ग: इ.स. १९७५ मधील जन्म
मोरेश्वर सावे

**मोरेश्वर दीनानाथ सावे** (१४ फेब्रुवारी, इ.स. १९३१:चिंचणी-ठाणे, महाराष्ट्र - १६ जुलै, इ.स. २०१५:औरंगाबाद, महाराष्ट्र) हे लोकसभेवर निवडून गेलेले शिवसेनेचे पहिले खासदार होते.

## शिक्षण आणि राजकीय कारकीर्द
मोरेश्वर सावे हे हैदराबादच्या उस्मानिया विद्यापीठाचे बी.कॉम. होते.
* हैदराबाद मुक्तिसंग्रामात त्यांनी भूमिगत राहून सक्रिय सहभाग घेतला होता.
लातूर नगर परिषदेत नगरसेवक म्हणून काम केलेले सावे हे व्यवसायाच्या निमित्ताने औरंगाबादेत दाखल झाले.
*१९८८ च्या निवडणुकीत त्यांनी समर्थनगर वॉर्डातून अपक्ष म्हणून विजय मिळवला आणि नंतर ते शिवसेनेत दाखल झाले. 
** सावे पुढे शिवसेनेच्या पाठिंब्यावर १९८९-९० या काळात त्याच महापालिकेत महापौर बनले.
त्‍यांंनी १९८९-९१ व १९९१-९६ असे लागोपाठ २ वेळा लोकसभेत औरंगाबादचे प्रतिनिधित्व केले.
* बाबरी मशीद प्रकरणात ते लालकृष्ण अडवाणी यांच्यासमवेत सहआरोपी होते.

## महापौरांची शिस्त
मोरेश्वर सावे हे त्यांच्या शिस्तीसाठी प्रसिद्ध होते. ते महापौर असताना त्यांनी महापालिकेच्या सर्वसाधारण सभेत गोंधळ होऊ दिला नाही. कारण एक दिवस आधीच सदस्यांच्या प्रश्नांची ते यादी घेत. त्यांच्याकडे नोंदणी केलेल्या सदस्यांशिवाय कोणालाही सभागृहात बोलण्याची परवानगी नव्हती. अवांतर विषयावर बोलण्यासही मनाई होती. इतकेच काय, महापौरांच्या दालनात कोणीही केव्हाही यायचे नाही, असाही दंडक त्यांनी घालून दिला होता. त्यामुळे सर्वसामान्यांसाठी महापौरांचे दालन उघडे असले तरी काम असेल तरच या, असा थेट कायदाच त्यांच्या काळात होता, असे म्हणतात. राजकारणात शिस्तीत जगता येते, असे त्यांनी दाखवून दिले होते. ते स्वतः शिस्तीत वागत असल्याने त्यांच्या आदेशापुढे जाण्याची कोणाची हिंमत नव्हती. त्यांच्यानंतर शिस्तीचा भोक्ता असा महापौर शहराला लाभला नाही असे अनेकांचे मत आहे.

## सांस्कृतिक कार्य
मोरेश्वर सावे यांचे औरंगाबादच्या सामाजिक व सांस्कृतिक जीवनातही मोलाचे योगदान राहिले.
* सावे हे औरंगाबाद बुद्धिबळ संघटनेचे, 
* नादब्रह्म या सांस्कृतिक संघटनेचे आणि
* मराठवाडा सिनेमा एक्झिबिटर्स असोशिएनचे अध्यक्ष होते.

## उद्योगक्षेत्र
सावे यांनी औरंगाबादच्या उद्योग क्षेत्रात भरीव कार्य केले आहे. 
* ते सवेरा उद्योगसमूहाचे अध्यक्ष होते. 
* ते चेंबर आॅफ मराठवाडा इंडस्ट्रीज अँड अ‍ॅग्रिकल्चरचे १९८५ ते ८७ या काळात उपाध्यक्ष तर १९८७-८९ या काळात अध्यक्ष होते.

## कौटुंबिक
मोरेश्वर सावे यांच्या पत्‍नीचे नाव लीलावती. अनिल, अजित व आमदार अतुल सावे ही तीन मुले आणि अंजली ही त्यांची विवाहित कन्या होय.

वर्ग:मराठी राजकारणी
वर्ग:शिवसेनेतील राजकारणी
वर्ग:लोकसभा सदस्य
वर्ग: इ.स. १९३१ मधील जन्म
वर्ग: इ.स. २०१५ मधील मृत्यू
नामदेव हरबाजी दिवठे

**नामदेव हरबाजी दिवठे** (?? - १८ जुलै, इ.स. २०१५:नागपूर, महाराष्ट्र) हे गडचिरोली-चिमूर लोकसभा क्षेत्रातून १९९९मध्ये भाजपतर्फे निवडून आलेले खासदार होते. धार्मिक प्रवृतीचे असल्याने त्यांचा जास्तीत वेळ मंदिरात जात असे. ते कीर्तन-भजनांमध्ये दंग असायचे. १८ जुलै, २०१५ रोजी नागपूर येथे त्यांचे दीर्घ आजाराने निधन झाले.

त्यांच्या मागे त्याची दोन मुले व पाच मुली आहेत. 

वर्ग:११ वी लोकसभा सदस्य
वर्ग:इ.स. २०१५ मधील मृत्यू
वर्ग:१३ वी लोकसभा सदस्य
वर्ग:पुरुष चरित्रलेख
मौसिनराम

**मौसीनराम** हे मेघालयातील पूर्व खासी हिल्स जिल्हात असलेले खेडेगाव आहे. शिलॉंगपासून ६५ किलोमीटरवर असलेले हे गाव जगातील सर्वात जास्त पाऊस पडणारे ठिकाण आहे. येथे वर्षाकाठी तब्बल ११८७२ मिलिमीटर ( ४६७.४ इंच) पाऊस होतो.

मौसीनरामच्या पावसाच्या नोंदी विचारात घेतल्यानंतर मेघालयामधीलच चेरापुंजी गावाचा जगातील सर्वाधिक पावसाचा दावा संपुष्टात आला आहे.

## भारतातील जास्तीत जास्त पाऊस पडणारी ठिकाणे
१. मौसीनराम (वार्षिक पाऊस ११,८७२ मिलिमीटर)
२. चेरापुंजी (वार्षिक पाऊस ९,३०० मिलिमीटर)
३. अगुंबे-कर्नाटक (वार्षिक पाऊस ७,७२४ मिलिमीटर) 
४. आंबोली-महाराष्ट्र (वार्षिक पाऊस ७,५०० मिलिमीटर)

## संदर्भ 
वर्ग:मेघालयमधील गावे
मंत्रालय (मुंबई)

मधील मुख्य इमारत]]
**मंत्रालय** महाराष्ट्र सरकारच्या दक्षिण मुंबईमधील कार्यालय इमारतसमूह आहे. यातील इमारती इ.स. १९५५मध्ये बांधण्यात आल्या होत्या. यातल्या मुख्या इमारतीला पूर्वी सचिवालय असे नाव होते. सात मजल्यांच्या या इमारतीत महाराष्ट्र शासनाचे बहुतांश विभाग आहेत. महाराष्ट्राच्या मुख्यमंत्र्यांचे आणि उपमुख्यमंत्र्यांचे कार्यालय सहाव्या मजल्यावर आहे, तर प्रधान सचिव पाचव्या मजल्यावर असतात. मुख्य इमारतीस जोडून आणखी एक इमारत नंतर बांधण्यात आली आणि रस्त्यापलीकडे अजून एक तेरा मजली इमारत बांधण्यात आली आहे. सचिवालयाला मंत्रालय म्हणण्याची पद्धत फक्त महाराष्ट्रात आहे. मुंबईतील मंत्रालयात सामान्य जनतेला दुपारी दोन वाजल्यानंतर ओळखपत्र पाहून प्रवेश देण्यात येतो. 

## हे सुद्धा पहा 
* विधान भवन, नागपूर 

वर्ग:महाराष्ट्र शासन
वर्ग:मुंबईमधील इमारती व वास्तू
वर्ग:भारतातील शासकीय इमारती
वर्ग:मुंबई
सुपे (निःसंदिग्धीकरण)

सुपे या नावाची अनेक गावे महाराष्ट्रात आहेत.  त्यांपैकी काही ही :- 

* सुपे, कर्जत तालुका, अहमदनगर जिल्हा
* सुपे, खेड तालुका, पुणे जिल्हा 
* सुपे खुर्द, पुरंदर तालुका, पुणे जिल्हा
* सुपे, बारामती तालुका. पुणे जिल्हा
* सुपे सावरगाव घाट, बीड जिiल्हा
* सुप्पा जहागीर : सुप्पा , गंगाखेड तालुका, परभणी जिल्हा

वर्ग:निःसंदिग्धीकरण पाने
बायोस्कोप (चित्रपट)

**बायोस्कोप** हा जुलै २०१५मध्ये प्रदर्शित झालेला मराठी चित्रपट आहे.
ऑनलाइन बिनलाइन

**ऑनलाइन बिनलाइन** हा २०१५मध्ये प्रदर्शित झालेल मराठी चित्रपट आहे.
दोन स्पेशल

दोन स्पेशल हे मराठी नाटक आहे.

नाट्य-चित्रपट अभिनेते जितेंद्र जोशी आणि निर्माते संतोष कणेकर यांची निर्मिती असलेल्या 'दोन स्पेशल' या नाटकात पत्रकारिता, तीत झालेली स्थित्यंतरे आणि सामान्यजनांच्या जगण्याशी असलेला त्यांचा अन्योन्य संबंध चितारण्यात आला आहे. बिकट परिस्थितीत लोकशाहीचा चौथा स्तंभ आपल्या प्रामाणिक व तत्त्वनिष्ठ पत्रकारितेद्वारे जपू पाहणाऱ्या एका पत्रकाराच्या व्यक्तिगत आणि व्यावसायिक संघर्षांची कहाणी या नाटकात उलगडत जाते.

ह.मो. मराठे यांच्या *न्यूझ स्टोरी* या मूळ कथेवर आधारित या नाटकात एका पत्रकाराची तत्त्वनिष्ठा आणि एका विचित्र जीवघेण्या परिस्थितीत त्याच्या पुढय़ात येऊन उभ्या राहिलेल्या त्याच्या एकेकाळच्या प्रेयसीचा जगण्याचा संघर्ष यांतले थरारक द्वंद्व मांडण्यात आले आहे. यानिमित्ताने माणसाचे जगणे महत्त्वाचे की पत्रकारितेतील तत्त्वनिष्ठा, असा अत्यंत अवघड प्रश्न या नाटकातून ऐरणीवर आणला गेला आहे. 

नेपथ्यकार प्रदीप मुळ्ये यांनी उभारलेले १९८९ सालातील पुण्यामधील एका वृत्तपत्राच्या कार्यालयाचे वास्तवदर्शी नेपथ्य आणि त्यांनीच प्रकाशयोजनेतून जिवंत केलेले तत्कालीन काळाचे संदर्भ हेही या नाटकाचे एक महत्त्वाचे वैशिष्टय़ आहे. या नाटकात जितेंद्र जोशी, गिरीजा ओक-गोडबोले आणि रोहित हळदीपूर यांनी भूमिका वठवल्या आहेत.

वर्ग:मराठी नाटकांची यादी
महेश (नाव)

**महेश** हे भारतीय पुरुषाचे नाव आहे.

## व्यक्ती
* महेश मांजरेकर - हिंदी व मराठी चित्रपट अभिनेता
* महेश कोठारे - मराठी चित्रपट अभिनेता
* महेश भूपती - भारतीय टेनिस खेळाडू
* महेश एलकुंचवार – मराठी नाटककार 
* महेश केळुसकर – मराठी कवी आणि लेखक 
* महेश भागवत – मराठी पोलीस अधिकारी 
* महेश भट्ट – भारतीय चित्रपट दिग्दर्शक, निर्माता व कथाकार 
* महेश काळे – भारतीय गायक 
* महेश रामराव मोरे – मराठीचे प्राध्यापक व लेखक
* महेश रावत – भारतीय क्रिकेट खेळाडू
* महेश काणे – मराठी कीर्तनकार
* महेश छेत्रि – नेपाळी क्रिकेट खेळाडू

## पौराणिक व्यक्ती
* हिंदू देव शिवाला महेश म्हणतात.
## हे सुद्धा पहा
* महेश्वर - शहर

वर्ग:नावे
वर्ग:निःसंदिग्धीकरण पाने
वर्ग:भारतीय व्यक्तिनावे
बेन ॲफ्लेक

**बेंजामिन गेझा ॲफ्लेक-बोल्ट** (Benjamin Géza Affleck-Boldt;  ६ मे १९६१) Uर्फ **बेन ॲफ्लेक** हा एक अमेरिकन सिने अभिनेता, पटकथाकार, निर्माता व दिग्दर्शक आहे. ॲफ्लेकला आजवर दोन वेळा ऑस्कर पुरस्कार तर तीन वेळा गोल्डन ग्लोब पुरस्कार मिळाले आहेत.

१९८१ सालापासून हॉलिवूडमध्ये बालकलाकार म्हणून भूमिका करणाऱ्या ॲफ्लेकने शेक्सपियर इन लव्ह, *आर्मागेडन*, *पर्ल हार्बर* इत्यादी अनेक चित्रपटांमध्ये कामे केली. १९९७ सालच्या *गुड विल हंटिंग* चित्रपटाच्या पटकथेसाठी त्याला सर्वोत्तम पटकथाकाराचा ऑस्कर पुरस्कार मिळाला तर २०१३ मधील आर्गो चित्रपटासाठी त्याला जॉर्ज क्लूनी व ग्रँट हेस्लोसोबत सर्वोत्तम निर्मात्याचा ऑस्कर पुरस्कार मिळाला.

बॉलिवूड अभिनेत्री ग्वेनेथ पॅल्ट्रो तसेच पॉप गायिका जेनिफर लोपेझ ह्यांच्यासोबत संबंध ठेवल्यानंतर ॲफ्लेकने २००५ साली अभिनेत्री जेनिफर गार्नरसोबत विवाह केला. ॲफ्लेक अमेरिकेच्या डेमोक्रॅटिक पक्षाचा सदस्य आहे.

## बाह्य दुवे
*

वर्ग:अमेरिकन चित्रपट अभिनेते
वर्ग:ऑस्कर पुरस्कार विजेते अभिनेते
जयराम रमेश

**जयराम रमेश** (९ एप्रिल, इ.स. १९५४, चिकमगलूर - हयात) हे भारतीय अर्थतज्ज्ञ आणि भारतीय राष्ट्रीय काँग्रेस पक्षाचे राजकारणी आहेत. जून, इ.स. २००४ पासून ते राज्यसभेचे सदस्य असून आंध्र प्रदेशाचे प्रतिनिधित्व करतात. पंतप्रधान डॉ. मनमोहनसिंग यांच्या काळात भारताचे पर्यावरणमंत्री होते.  

जयराम रमेश यांनी आयआयटी मधून यांत्रिकी अभियांत्रिकीची पदवी घेऊन पुढे अमेरिकेच्या मॅसेच्युसेट्स इन्स्टिट्यूट ऑफ टेक्नॉलॉजीमधून सार्वजनिक व्यवस्थापनशास्त्रामध्ये पदव्युत्तर शिक्षण घेतले आहे. १९९१ साली आर्थिक पुनर्रचनेची नवी धोरणे आखताना डॉ. मनमोहनसिंग यांच्या चमूमध्ये असणारे जयराम रमेश हे एक लेखकही आहेत.. 

## जयराम रमेश यांची पर्यावरण मंत्रिपद काळातील कारकीर्द
### मेंढालेखा जंगल
ब्रिटिशांनी १८५७ साली केलेल्या वन कायद्यानुसार बांबू ही वन खात्याची मालमत्ता होती. लाकूड, बांबू असो वा तेंदूची पाने, शतकानुशतके वास्तव्य असणारे आदिवासी हे केवळ तोडण्यापुरतेच निमित्तमात्र होते. बाकी सगळा मलिद्याचा हक्क राजरोसपणे वनाधिकारी व लाकडाचे ठेकेदार यांच्याकडेच होता. प्रशासनाच्या वन व्यवस्थापनामुळे जंगल व आदिवासी दोघांचीही आयुष्ये उद्ध्वस्त झाली. त्यामुळे स्थानिक जनतेनेच वन व्यवस्थापन करावे, असा कायदा असूनही त्याची पायमल्ली सर्रास होत असते. स्वतंत्र भारतातही पहिली ६३ वर्षे हाच खाक्या चालू होता. २०११ साली गडचिरोली जिल्ह्यातील मेंढालेखा गावाने व्यापाऱ्यांना बाजूला हटवून बांबूची विक्री स्वतहून करत ९३ लाख रुपयांची कमाई केली. त्यापकी निम्मी रक्कम गावाच्या विकासाकरिता, तर काही रक्कम बांबू लागवडीसाठी देऊन उर्वरित सर्व गावकऱ्यांमध्ये वाटून घेतली. बांबूवर उपजीविका असणाऱ्या जनतेच्या अंधकारमय जीवनात आशा पल्लवित करणाऱ्या या ऐतिहासिक प्रसंगी पर्यावरणमंत्री रमेश हे जातीने हजर होते. 'सहा नक्षलग्रस्त राज्यांनी मेंढालेखाचा कित्ता गिरवल्यास अशांत क्षेत्राचा कायापालट होईल.' अशी अपेक्षा त्यांनी त्यावेळी व्यक्त केली होती.

### बीटी वांगे प्रकरण
२०१० साली रमेश यांनी जनुकीय बदल केलेल्या बीटी (बॅसेलिसथुरिन्जेन्सिस) वांग्याला बाजारपेठेत आणण्यावर पाच वर्षे अधिस्थगन (मोरॅटोरियम) आदेश दिल्यामुळे देशभर खळबळ उडाली. राज्य सरकार, समाजिक संस्था व नामवंत वैज्ञानिकांशी अनेक वेळा सल्लामसलत करून, 'जगातील कोणत्याही देशाने बीटी वांग्याला परवानगी दिलेली नसल्यामुळे बहुसंख्य जनतेच्या मनामध्ये त्याविषयी धास्ती आहे. तटस्थ व निरपेक्ष संशोधन संस्थेने हे तंत्रज्ञान मानवी आरोग्य, इतर प्राणिमात्र व एकंदरीत पर्यावरणास बाधा पोहोचवणारे नसल्याची ग्वाही दिल्यानंतरच बीटी वांगे खुले करण्यात येईल. हा आदेश, शेतीसाठी अमोघ हत्यार होऊ घातलेल्या जैवतंत्रज्ञानास नाकारण्यासाठी अजिबात नाही. उलट संपूर्ण पडताळणी करून घेण्यासाठी अवधी घेतला जात आहे.' असे निवेदन जयराम रमेश यांनी केले होते. जैवतंत्रज्ञानाबाबत वैज्ञानिक मंडळीच नाही तर समस्त जग हे कडाडून नकार, विनाशर्त पाठिंबा आणि विवेकी वापर या तीन गटांत विभागले आहे. रमेश यांनी तिसरा मार्ग निवडला.

## जयराम रमेश यांनी लिहिलेली पुस्तके
* Green Signals : Ecology, Growth and Democracy in India (२०१५)
* Making Sense of Chindia: Reflections on China and India (२००५)
* Mobilising Technology for World Development (१९७९)

वर्ग:भारतीय पर्यावरणमंत्री
वर्ग:इ.स. १९५४ मधील जन्म
वर्ग:राज्यसभा सदस्य
जॉर्ज क्लूनी

**जॉर्ज टिमोथी क्लूनी** (George Timothy Clooney;  ६ मे १९६१) हा एक अमेरिकन सिने अभिनेता, निर्माता व दिग्दर्शक आहे. क्लूनीला आजवर दोन वेळा ऑस्कर पुरस्कार तर तीन वेळा गोल्डन ग्लोब पुरस्कार मिळाले आहेत.

१९७८ सालापासून दूरचित्रवाणी मालिकांमध्ये कार्यरत असलेल्या क्लूनीला *ई.आर.* ह्या १९९४ ते १९९९ दरम्यान चाललेल्या मालिकेमधील भूमिकेसाठी दोन वेळा एमी पुरस्काराचे नामांकन मिळाले होते. १९८६ सालच्या *कॉम्बॅट अकॅडमी* नावाच्या चित्रपटाद्वारे त्याने हॉलिवूडमध्ये पदार्पण केले. २००१ सालच्या प्रसिद्ध *ओशन्स इलेव्हन* चित्रपटात त्याची प्रमुख भूमिका होती. २००५ सालच्या *सीरियाना* चित्रपटातील भूमिकेसाठी त्याला सर्वोत्तम सहय्यक अभिनेत्याचा ऑस्कर पुरस्कार मिळाला तर २०१३ मधील आर्गो चित्रपटासाठी त्याला बेन ॲफ्लेक व ग्रँट हेस्लोसोबत सर्वोत्तम निर्मात्याचा ऑस्कर पुरस्कार मिळाला.

अभिनयासोबत क्लूनी त्याच्या परोपकारी स्वभावासाठी देखील ओळखला जातो. २००८ सालापासून सुदानमध्ये चालू असलेले दार्फुरचे शिरकाण थांबवण्याचा क्लूनीने प्रयत्न केला. ह्याबद्दल त्याने राष्ट्राध्यक्ष बराक ओबामा तसेच इतर अनेक जागतिक नेत्यांना मदतीची विनंती केली.

## बाह्य दुवे
*

वर्ग:अमेरिकन चित्रपट अभिनेते
वर्ग:ऑस्कर पुरस्कार विजेते अभिनेते
बशर नवाज

**बशर नवाज** (इ.स. १९३५:औरंगाबाद - ९ जुलै, इ.स. २०१५) हे एक उर्दू कवी होते. १९५२ मध्ये मॅट्रिक झालेले बशर नवाज यांनी १९५४ मध्ये शाहराह या साहित्यविषयक मासिकात पहिली गझल लिहिली. त्या वर्षी ती सर्वोत्कृष्ट ठरली.[कोठे? कोणत्या निकषाने?]

बशर नवाज हे औरंगाबाद विद्यापीठाच्या उर्दू विभागात २००८ ते २०१० या दरम्यान ते विशेष निमंत्रित प्राध्यापक म्हणून कार्यरत होते. काही काळ ते विद्यापीठाच्या उर्दू विभागाचे प्रमुख होते.

## व्यासंग
छंदशास्त्रावर हुकमत आणि अभिजात उर्दू शायरीचा व्यासंग हे बशर नवाज यांचे अनोखे वैशिष्ट्य होते.

एकदा औरंगाबाद येथील सुभेदारी गेस्ट हाऊस येथे उर्दू कवी फैजल जाफरी यांच्याशी त्यांचे वैचारिक वाद झाले. तेव्हा रात्री अकरा ते पहाटे चार दरम्यान रंगवलेल्या मैफलीमध्ये त्यांनी मुखोद्गत असलेले गालिब, मीर, अनिस, सौदा, अजगर गोंडवी, यगाना चंगेजी यांचे हजारो शेर ऐकवले होते.

## पुरोगामी विचार
राजकीय भूमिका घ्यायला बशर नवाज कचरले नाहीत. त्यांनी आणीबाणीच्या विरोधात बरेच काम केले. पुरोगामी विचारांची रुजवणूक व्हावी, असे त्यांचे वर्तन होते. 

## लोकसंग्रह
बशर नवाज हे मराठी आणि उर्दू या दोन काव्यक्षेत्रातील दुवा म्हणून ओळखले जात. अनेक मराठी कवी त्यांचे मित्र होते. साहित्य, सांस्कृतिक क्षेत्रातील अत्यंत छोट्या कार्यक्रमासही ते हजेरी लावत.

## बशर नवाज यांचे लेखन
बशर नवाज यांनी आपल्या गझलांमध्ये पुरोगामी विचार मांडले. त्यांच्या कवितेत आणि समीक्षेतही ते मनाला पटलेली गोष्ट न सांगता ठेवत नसत. त्यांच्या गझला गुलाम अली, लता मंगेशकर, मोहम्मद अजीज, तलत अजीज, भूपिंदरसिंग, मेहदी हसन यांसारख्या नामवंत गायकांनी गायल्या. 

त्यांच्या शायरीवर अनेकांनी पीएच. डी. केली. देश-विदेशांत त्यांचे चाहते आहेत, म्हणूनच त्यांची शायरी मराठी, हिंदी, गुजराती, कन्‍नड व पंजाबी भा्षांत अनुवादित झाली.

त्यांचे साहित्य इयत्ता पहिले ते पदावी पर्यंतच्या उर्दू अभ्यासक्रमांत समाविष्ट करण्यात आले आहे.  

१९८३ मध्ये दूरदर्शनने अमीर खुस्रो यांच्यावर मालिका सुरू केली होती. त्याच्या २६ भागांचे लिखाण बशर नवाज यांनी केले होतेे. 

डॉ. बाबासाहेब आंबेडकर यांच्या जीवनावर प्रसारित झालेल्या डॉक्युमेंट्रीची पटकथा बशर नवाज यांनी लिहली होती. 

'बाजार', 'लोरी', 'जाने वफा', 'तेरे शहर में' या हिंदी चित्रपटांसाठी त्यांनी गीतलेखन केले. 

## बशर नवाज यांची पुस्तके
* अजनबी समुंदर (कवितासंग्रह)
* नया आदब नये मसायें (समीक्षाग्रंथ)
* राहेगॉं (हा पहिला कवितासंग्रह).  रायगा म्हणजे व्यर्थ किंवा निरथक.

## पुरस्कार आणि सन्मान
* "करोगे याद तो हर बात आयेगी " या बशर नवाज यांच्या ’बाजार’ या चित्रपटातील गझलेला राष्ट्रीय स्तरावर लोकप्रियता मिळाली होती. 
* केंद्र व राज्य सरकारच्या कला तसचे उर्दू अकादमीतर्फे त्यांना पुरस्कार प्रदान करण्यात आला होता. 
* बशर नवाज यांचा १९६० नंतरचा देशातील उत्तुंग प्रतिभेचा कवी म्हणून शायर निदा फाजली यांनी गौरव केला होता. 
* महाराष्ट्र सरकारने व महाराष्ट्र उर्दू अकादमीने बशर नवाज यांना सन्मानित केले आहे. 
* साहित्य अकादमीनेही बशर नवाज यांच्या कार्याची दखल घेतली आहे. 

वर्ग:इ.स. १९३५ मधील जन्म
वर्ग:इ.स. २०१५ मधील मृत्यू
वर्ग:उर्दू कवी
बेल्जियमचा पहिला लिओपोल्ड

**लिओपोल्ड पहिला** (, जर्मन व ; १६ डिसेंबर १७९० - १० डिसेंबर १८६५) हा स्वतंत्र बेल्जियम देशाचा पहिला राजा होता. 

जर्मनीमधील एका लहान राजघराण्यामध्ये जन्मलेला लिओपोल्ड रशियन सैन्यात भरती झाला व त्याने नेपोलियोनिक युद्धांमध्ये नेपोलियनच्या फ्रेंच सेनेविरुद्ध लढा दिला. नेपोलियन पराभूत झाल्यानंतर लिओपोल्ड ब्रिटनला पोचला व तेथे त्याने १८१६ मध्ये सम्राट चौथा जॉर्जची मुलगी राजपुत्री शार्लटसोबत विवाह केला. १८१७ मधील शार्लटच्या मृत्यूनंतर लिओपोल्ड ब्रिटनमध्येच राहिला. १८३१ साली ग्रीसच्या स्वातंत्र्यानंतर त्याला ग्रीसचा राजा बनवण्याचा प्रस्ताव आला होता परंतु त्याने ही संधी धुडकावून लावली. त्याऐवजी त्याने स्वतंत्र बेल्जियमचे राज्यपद स्वीकारले व २१ जुलै १८३१ रोजी त्याचा राज्याभिषेक सोहळा पार पडला. आजतागायत २१ जुलै हा बेल्जियमचा राष्ट्रदिवस मानला जातो.

## बाह्य दुवे
*शाही व्यक्तिचित्र 

लिओपोल्ड ०१
वर्ग:पुरुष चरित्रलेख
परशुराम नारायण पाटणकर

परशुराम नारायण पाटणकर (जन्म : चासकमान - पुणे जिल्हा, इ.स. १८६०;  - इ.स. १९३९) हे एक संस्कृत पंडित, मराठी निबंधकार आणि कवी होते. मराठी भाषेचे उत्तरी भारतातून दक्षिणेकडे संक्रमण झाले असा सिद्धान्त त्यांनी मांडला होता.

पाटणकरांच्या अनेक कविता ’काव्यरत्‍नावली’त प्रसिद्ध झाल्या होत्या.

## शिक्षण आणि अध्यापन
१८८५ साली बी.ए. आणि १८९८ साली एम.ए. झाल्यानंतर पाटणकर यांनी इंदूर आणि बनारस येथे संस्कृतचे अध्यापन केले. पुढे देवासच्या संस्थानात ते राजाचे खासगी चिटणीस व शिक्षणाधिकारी बनले. इ.स. १९१८मध्ये पाटणकर बनारसच्या हिंदू विश्वविद्यालयात रिलिजन इन्स्ट्रक्टर म्हणून नोकरीला लागले.  त्यांनी १९२४ सालापासून काशीहून धर्मसंगती नावाचे संस्कृत मासिक चालविले.

## परशुराम नारायण पाटणकरांची पुस्तके
* चेतोहर या नावाने जयदेवकृत ’गीतगोविंदा’चे समवृत्त मराठी भाषांतर, १८८९)
* मराठी भाषेच्या माहेराचे सिंहावलोकन (अनेक भारतीय भाषांमधून मराठीशी नाते दाखविणारे शब्द हु्डकून काढून त्यांच्या व्युत्पत्त्या दाखवणारा शोधनिबंध, १९०७)
* मल्लरिराज प्रशस्ति (संस्कृत काव्य, १९२०)
* वीरधर्मदर्पण (महाभारतातील अभिमन्यूवधापासून जयद्रथवधापर्यंतच्या कथाभागावर आधारित संस्कृत नाटकाचे मराठी रूपांतर) (नरहर शंकर रहाळकरांनीही या वीरधर्मदर्पण नावाच्या संस्कृत नाटकाचे मराठी रूपांतर केले आहे.) 
* काव्यादर्श, किरातार्जुनीय, रघुवंश, शाकुंतल, शिशुपालवध वगैरे संस्कृत पुस्तकांवर विद्यार्थ्यांच्या उपयोगी पडतील अशी इंग्रजी गाइडे.  

वर्ग:मराठी लेखक
वर्ग:मराठी कवी
वर्ग:इ.स. १८६० मधील जन्म
वर्ग:इ.स. १९२९ मधील मृत्यू
यूटीसी−०८:००

**यूटीसी−०८:००** ही यूटीसीच्या ८ तास मागे चालणारी प्रमाणवेळ आहे. ही वेळ अमेरिका, कॅनडा व मेक्सिको देशांमधील पॅसिफिक प्रमाणवेळ म्हणून वापरली जाते. तसेच अलास्का राज्यामध्ये यूटीसी-८ ही उन्हाळी प्रमाणवेळ म्हणून पाळली जाते.

## वापरकर्ते देश व प्रदेश
*कॅनडा
**ब्रिटिश कोलंबिया 
**युकॉन
*मेक्सिको
**बाहा कालिफोर्निया
*अमेरिका
**कॅलिफोर्निया
**आयडाहो
**नेव्हाडा 
**ओरेगन 
**वॉशिंग्टन

वर्ग:प्रमाणवेळा
बाणगंगा नदी (उत्तर प्रदेश)

**बाणगंगा नदी** ही गंगा नदीची एक उपनदी आहे. उत्तर प्रदेशातील सहारनपूर जिल्ह्यातल्या सहानिया गावाजवळ तिचा उगम आहे. मुझफ्फरपूर जिल्ह्यात हसनपूर येथे तिचा गंगा नदीशी संगम होतो. 

वर्ग:उत्तर प्रदेशमधील नद्या
बर्क्ली (कॅलिफोर्निया)

**बर्क्ली** हे अमेरिका देशाच्या कॅलिफोर्निया राज्यातील एक शहर आहे. बर्क्ली शहर कॅलिफोर्नियाच्या उत्तर भागात ओकलंडच्या ५ मैल उत्तरेस तर सॅन फ्रान्सिस्कोच्या १४ मैल ईशान्येस स्थित आहे. २०१० साली बर्क्लीची लोकसंख्या १.१२ लाख होती.

कॅलिफोर्निया विद्यापीठाचे पहिले आवार बर्क्ली येथे इ.स. १८६८ मध्ये स्थापन केले गेले.

## बाह्य दुवे 
* अधिकृत संकेतस्थळ
* 

वर्ग:कॅलिफोर्नियामधील शहरे
वर्ग:अलामीडा काउंटी (कॅलिफोर्निया)
गीतयात्री गदिमा

**गीतयात्री गदिमा** हे मधू पोतदार यांनी लिहिलेले एक छोटे साठ पानी पुस्तक आहे. ह्या पुस्तकात ग.दि. माडगूळकरांच्या चरित्राचा आलेख आहे. यात गाण्यांच्या आठवणी, प्रेमगीते, लावण्या, बालगीते, गीतरामायण, गीतगोपाल, कथा, पटकथा व संवादही आहेत. माडगूळकरांनी वास्तव्य केलेल्या माडगूळ, औंध, कोल्हापूर, मुंबई, पुणे आणि तेथील पंचवटी बंगला येथील घटनांचा या पुस्तकात उल्लेख आहे.

बुगडी माझी सांडली गं, मज सांग लक्ष्मणा जाऊ कुठे, दिवसामागुनी दिवस चालले ही गीते या पुस्तकात आहेतच, पण गदिमांच्या जन्मापासून अखेरच्या श्वासापर्यंतचा प्रवास आहे,. ह्या पुस्तकात त्यांची पहिली कविता आहे आणि शेवटचे शब्दही (मला दिसला तो कालपुरुष. ठार काळा. त्या अंधाराला कसलाही अवयव नव्हता. माझा मीच त्याला ओळखून ओरडलो, 'हॅलो मि. डेथ’) आहेत.

## ’गीतयात्री गदिमा’मधील कवितांच्या काही ओळी
बिनभिंतीची उघडी शाळा
लाखो येथले गुरू
झाडे, वेली, पशू, पाखरे
यांसी गोष्टी करू 

-----

पद्मासमान जन्मे हे काव्य जीवनी या
या जीवनात काव्ये, काव्यात जीवनी या
गंधात धुंद वारा, वाऱ्यात गंध नाचे
डोळ्यात वाच माझ्या, तू गीत भावनांचे...

-----

देववाणीतले ओज, शीतळले माझ्या ओठी
वाल्मिकीच्या भास्कराचे होई चांदणे मराठी... 

-----

मला कशाला मोजता, मी तो भारलेले झाड... 

-----

वर्ग:मराठी साहित्य यादी
वर्ग:ग.दि. माडगूळकर
व्यासगंगा नदी

**व्यासगंगा नदी** ही गंगा नदीची एक उपनदी आहे.  ती उत्तरांचलामधील पौरी गढवाल जिल्ह्यातील थालीसेन गावात उगम पावते. राजवाला गावाजवळच्या  व्यासघाटापाशी ती गंगेला मिळते.

वर्ग:उत्तराखंडमधील नद्या
गुरगांव जलद मेट्रो

thumb|गुडगाव जलद मेट्रो
**गुडगाव जलद मेट्रो **(Raipiḍ Mēţrō Rēl Guḍ.agāṃv) ही शहरि रेल्वे सेवा भारतातिल हरियाणा राज्यात गुडगाव ह्या शहरात आहे. दिल्लि मेट्रोच्या यलो लाइन ह्या सेवेस सिकन्दरपुर ह्या स्थानकापाशि जुळनारि गुडगाव जलद मेट्रोचि उभारणि  र् यापिड मेट्रोरेल गुडगाव लिमिटेड ह्या कंपनीने केले असुन तेच ही सेवा चालवित आहेत. ही  भारतातिल प्रथम समपुर्ण खाजगि गुनतवणुकिवर आधारित  शहरि रेल्वे सेवा आहे. ह्या सेवेचा  पहिल्या टप्पा १४ नोव्हेम्बर २०१३ला कर्यन्वित करण्यात आला.   

## मार्ग 
### पहिला टप्पा 
right|thumb|दिल्लि मेट्रोच्या यलो लाइन ह्या सेवेस सिकन्दरपुर ह्या स्थानकापाशि जुळनारि गुडगाव जलद मेट्रो

  
## बाह्य दुवे 
* Official website of Rapid MetroRail Gurgaon Limited (RMGL) 

## संदर्भ आणि नोंदी 
वर्ग:भारतामधील जलद परिवहन
वर्ग:दिल्लीमधील वाहतूक
वर्ग:गुरगांव
विनीता महाजनी

डॉ. **विनीता विजय महाजनी** तथा **शैला भालेराव** (२४ ऑगस्ट, इ.स. १९४० - ) या एक मराठी लेखक व कवयित्री आहेत. त्यांनी काही जर्मन पुस्तकेही लिहिली आहेत. त्या एक रंगचित्रकार आहेत.

विनीता महाजन यांनी मराठी, इंग्रजी आणि जर्मन भाषांत मिळून एकूण १९हून अधिक पुस्तके लिहिली आहेत.

## शिक्षण
विनीता महाजनी यांनी पुण्याच्या फर्ग्युसन कॉलेजातून बी.ए. केले (१९६१) व नंतर पुणे विद्यापीठातून एम.ए. त्यानंतर जर्मन ॲकॅडेमिक एक्सचेंजच्या अन्वये स्कॉलरशिप मिळवून त्या जर्मनीला गेल्या. भारतात परत आल्यावर त्यांनी मुंबई विद्यापीठातून  ’जर्मन साहित्य’ या विषयावर जर्मन भाषेत प्रबंध लिहून पीएच.डी. मिळवली.

## अध्यापन
## इतर कार्यक्षेत्रे
## विनीता महाजनी यांनी लिहिलेली पुस्तके
* कलश (कवितासंग्रह)
* गंधवती (कवितासंग्रह)
* Geistesverse Aus Indien Von Samarth Ramadas ('मनाचे श्लोक’चे जर्मन भाषांतर)
* जर्मनीतील करवंदनगरी (कथा)
* जैत्र (कवितासंग्रह)
* Zum Formlosen Gott Durch Das Intonieren Des Gottesnamens (जर्मन, आध्यात्मिक)
* ट्युलिप निशिगंधाकडे येते (कथासंग्रह)
* Dialogue With Mind (इंग्रजी, आध्यात्मिक)
* Deutsch In Indien (जर्मन)
* दर्यापार (अनुभवकथन)
* निवडुंगावर उमललं फूल (व्यक्तिचित्रण)
* Power Of Words Leads To Wordless Power (इंग्रजी, आध्यात्मिक)
* फेस्टिव्हल्स ऑफ इंडिया (इंग्रजी)
* Flavour of Nature (इंग्रजी)
* मृगनयनी मनस्विनी ऑड्री हेपबर्न (अनुवादित, मूळ पुस्तक मून रिव्हर : ऑड्री हेपबर्न, मूळ इंग्रजी लेखक - शॉन हेपबर्न)
* रंगपंखी (कवितासंग्रह)
* Lebenswege Von Samartha Ramdas (जर्मन)
* शतपाकळ्या (कवितासंग्रह)
* श्याम-झूल  (कवितासंग्रह)
* Stories of Ramdas (इंग्रजी; सहलेखक - सुनील चिंचोलकर)
* (विल्यम बुशची) हसरी पानं (अनुवादित कथा)

वर्ग:मराठी साहित्यिक
वर्ग:जर्मन लेखक
वर्ग:इ.स. १९४० मधील जन्म
वर्ग:स्त्री चरित्रलेख
विजयता पंडित

**विजयता पंडित** (१३ नोव्हेंबर, इ.स. १९६७) ही एक भारतीय चित्रपटअभिनेत्री आणि गायिका आहे. तिता पहिला चित्रपट प्रेम कथा होता.

वर्ग:हिंदी चित्रपट अभिनेत्री
वर्ग:भारतीय गायिका
वर्ग:बॉलिवूड पार्श्वगायक
वर्ग:स्त्री चरित्रलेख
तिरुपूर जिल्हा

**तिरुपूर** हा भारताच्या तमिळनाडू राज्यामधील एक जिल्हा आहे. २००९ साली तिरुपूर जिल्हा कोइंबतूर व इरोड जिल्ह्यांचे काही भाग अलग करून निर्माण करण्यात आला. हा जिल्हा तमिळनाडूच्या पश्चिम भागात स्थित आहे. तिरुपूर येथे ह्या जिल्ह्याचे प्रशासकीय मुख्यालय आहे.

## बाह्य दुवे
*अधिकृत संकेतस्थळ


वर्ग:तमिळनाडूमधील जिल्हे
इराण एर

[250 px|[मॉस्कोच्या शेरेमेत्येवो आंतरराष्ट्रीय विमानतळाहून निघालेले इराण एरचे बोईंग ७४७ विमान|इवलेसे]]
**इराण एर - इराणच्या इस्लामिक प्रजासत्ताकाची विमान कंपनी** (फारसी: هواپیمايی جمهوری اسلامی ایران‎) ही इराण देशाची राष्ट्रीय विमान वाहतूक कंपनी आहे. १९४४ साली स्थापन झालेल्या इराण एरचे मुख्यालय तेहरानच्या मेहराबाद आंतरराष्ट्रीय विमानतळावर असून तिच्या ताफ्यामध्ये ५१ विमाने आहेत. सध्या इराण एरमार्फत जगातील २३ देशांतील ४२ शहरांमध्ये प्रवासी व माल वाहतूकसेवा पुरवली जाते.

१९७० च्या दशकात इराण एर झपट्याने प्रगती करणारी कंपनी होती. सुरक्षिततेच्या बाबतीत क्वांटास खालोखाल जगात तिचा दुसरा क्रमांक मानला जात असे. १९७९ सालच्या इराणी क्रांतीनंतर इराण एरमध्ये बरेच बदल घडून आले. २०१० सालापासून युरोपियन संघाने इराण एरच्या विमानांना आपल्या सदस्य देशांतील विमानतळांवर इंधन भरण्यावर बंदी घातली. अमेरिकेने इराणवर घातलेले आर्थिक निर्बंध हे ह्याचे प्रमुख कारण मानले जाते. ह्यामुळे इराण एरच्या विमानांना इंधन भरण्यासाठी इतरत्र वेगळा थांबा घ्यावा लागतो. आर्थिक निर्बंधांमुळे इराण एरला नवी विमाने विकत घेणे देखील अशक्य बनले असून सध्या तिच्या ताफ्यातील विमानांचे सरासरी वय २३ वर्षे आहे. असे असून देखील इराण एर जगातील सर्वात सुरक्षित विमानकंपन्यांपैकी एक मानली जाते.

## बाह्य दुवे
*अधिकृत संकेतस्थळ 

वर्ग:इराणमधील विमानवाहतूक कंपन्या
आरा

**आरा** हे भारत देशाच्या बिहार राज्यामधील भोजपूर जिल्ह्याचे मुख्यालय आहे. आरा शहर पाटणाच्या ५५ किमी पश्चिमेस वसले असून २०११ साली येथील लोकसंख्या सुमारे २.६१ लाख होती.

वर्ग:बिहारमधील शहरे
वर्ग:भोजपूर जिल्हा
कर्नाटक संपर्क क्रांती एक्सप्रेस

250 px|इवलेसे|चा फलक
**कर्नाटक संपर्क क्रांती एक्सप्रेस** ही भारतीय रेल्वेची एक जलद प्रवासी सेवा आहे. संपर्क क्रांती ह्या विशेष गाड्यांपैकी एक असलेली ही रेल्वे बंगळूरच्या यशवंतपूर रेल्वे स्थानक ते दिल्लीमधील हजरत निजामुद्दीन स्थानकांदरम्यान धावते. सध्या कर्नाटक संपर्क क्रांती गाडीचे तीन वेगळे मार्ग आहेत. बंगळूरला दिल्लीसोबत जोडणाऱ्या कर्नाटक एक्सप्रेसला पर्याय म्हणून ही गाडी चालू करण्यात आली.

## तपशील
वर्ग:संपर्क क्रांती एक्सप्रेस
वर्ग:कर्नाटकमधील रेल्वे वाहतूक
भारतामधील शहरांची यादी (लोकसंख्येनुसार)

खालील यादीमध्ये भारत देशातील सर्वाधिक लोकसंख्येची शहरे दर्शवली आहेत. ह्या यादीतील लोकसंख्येचे आकडे २०११ भारतीय जनगणनेमधून घेण्यात आले आहेत. 

## चित्रदालन
इवलेसे|१६. नांदेड

## यादी
* ***ठळक** अक्षरांमध्ये दर्शवलेली शहरे राज्ये किंवा केंद्रशासित प्रदेशांच्या राजधानीची शहरे आहेत.*

**स्रोत**:
* *एक लाखापेक्षा अधिक लोकसंख्येची शहरे*

टीप: २०११ लोकसंख्येच्या आकड्यांमध्ये केवळ शहरी लोकसंख्या धरण्यात आली असून महानगरांचा समावेश करण्यात आला नाही.

## टीपा
## संदर्भ आणि नोंदी

वर्ग:शहरांच्या याद्या
एकश्लोकी

संस्कृतमधील काही काव्यांचे अतिलघुकरण करून काही एकश्लोकी कविता लिहिल्या गेल्या आहेत.  त्यांपैकी काही या - 

## एकश्लोकी महाभारत
आदौ पाण्डवधार्तराष्ट्रजननं लाक्षागृहे दाहनं
द्यूते श्रीहरणं वने विचरणं मत्स्यालये वर्तनम् ।
लीलागोहरणं रणे विहरणं सन्धिक्रियाजृम्भणम्‌
पश्चाद्‌ भीष्मसुयोधनादिहननं चैतन्महाभारतम् ॥

## एकश्लोकी रामायण
आदौ रामतपोवनादिगमनं हत्वा मृगं काञ्चनम्
वैदेहीहरणं जटायुमरणं सुग्रीवसम्भाषणम् ।
वालीनिर्दलनं समुद्रतरणं लङ्कापुरीदाहनम्‌
पश्चात् रावणकुम्भकर्णहननम् एतद्धि रामायणम्॥

## एकश्लोकी भागवत पुराण
आदौ देवकि-देविगर्भ-जननं गोपीगृहे वर्धनम् |
माया-पूतन-जीविताप-हरणं गोवर्धनोद्धारणम् ||
कंसच्छेदन-कौरवादि-हननं कुंतीसुतां पालनम् |
एतद्भागवतं पुराणकथितं श्रीकृष्णलीलामृतम् ||

## आदिशंकराचार्यांनी ’एकश्लोकी’ नावाची एक छोटी तत्त्वज्ञानविषक रचना केली आहे.
किं ज्योतिस्तवभानुमानहनि मे रात्रौ प्रदीपादिकं
स्यादेवं रविदीपदर्शनविधौ किं ज्योतिराख्याहि मे ।
चक्षुस्तस्य निमीलनादिसमये किं धीर्धियो दर्शने
किं तत्राहमतो भवान्परमकं ज्योतिस्तदस्मि प्रभो ॥

काही कवींनी मराठीतही एकश्लोकी रचना केल्या आहेत. त्यांपैकी काही या - 
* श्री.नी. चाफेकरांचा एकावली नावाचा काव्यसंग्रह आहे. ह्या संग्रहातल्या सर्व कविता एकश्लोकी आहेत.

वर्ग:साहित्यप्रकार
नाट्यरूप महाराष्ट्र

नाट्यरूप महाराष्ट्र हे वि.द. घाटे यांनी मुलांसाठी इ.स. १९२९मध्ये लिहिलेले एक पुस्तक आहे. हे पुस्तक इतिहासाची मानवी बाजू अधोरेखित करणारे आणि मुलांना मनोरंजकपणे इतिहास शिकविणारे पुस्तक आहे.

वि.द. घाटे यांनी या पुस्तकात इतिहासातील महत्त्वाच्या घटना नाट्यरूपाने सांगितल्या आहेत. पुस्तकातले शिवाजी-संभाजी मुलांना इतर माणसांसारखे चालता-बोलताना आढळतात. 

शिवाजीचे आजोबा मालोजीराजे भोसले यांनी शेती सोडून शस्त्र हाती घेतल्यापासून औरंगजेबाच्या मृत्यूपर्यंतच्या २२५ वर्षांतले ४३ प्रसंग नाट्यरूपाने या पुस्तकात येतात. ह्यातले काही प्रवेश फार छोटे, तर काही मोठे आहेत. सर्वात लांबीने मोठा असा प्रवेश शिवाजीच्या राज्याभिषेकाचा आहे. वेगवेगळ्या कलशांची स्थापना, गागाभट्टांनी विविध मंत्र-उच्चारणे, अष्टप्रधानांनी विविध जलांचा-द्रव्यांचा अभिषेक करणे, अशा कृती या प्रवेशात घडतात. प्रत्यक्ष सिंहासनावर आरूढ झाल्यावर छत्रपतींनी अष्टप्रधानांना वेगवेगळे किताब, पद, वेतन व इतर मानसन्मान यांची घोषणा करणे, परदेशी वकिलांनी नजराणे देणे, यांतून वाचकांच्या डोळ्यासमोर सारा प्रसंग जिवंत होतो.

औरंगजेबाचा मृत्यू हा शेवटचा प्रवेशही तेवढाच प्रत्ययकारी आहे. इतर प्रवेशांत ताराबाई, संभाजीराजे अशा व्यक्ती व शिवाजी-रामदास भेट, राजाराम महाराजांना अभिषेक असे प्रसंग येतात. संताजी-धनाजी यांच्यातील बेबनाव, संभाजीच्या काळात माजलेली फितुरी यांचेही दर्शन घडते.

खऱ्या शिक्षकाच्या भूमिकेतून केवळ इतिहासच नव्हे, तर त्यावेळच्या चालीरीती, प्रशासन, सामाजिक मूल्ये, बोलीभाषा या साऱ्यांचा परिचय विद्यार्थ्यांना करून देण्यासाठी खूप योजनापूर्वक आणि परिश्रम घेऊन वि.द. घाटे यांनी हे लेखन केले होते. 

या पुस्तकाला मुंबईतील सेकंडरी ट्रेनिंग कॉलेजचे तत्कालीन प्रिन्सिपॉल एच.आर. हॅमले यांची प्रस्तावना आहे

वर्ग:मराठी साहित्य यादी
राष्ट्रीय चित्रपट संग्रहालय

पुणे शहरात लॉ कॉलेज रोडवर एकेकाळी प्रभात स्टुडिओ होता. नंतर त्या जागी फिल्म अँड टेलिव्हिजन इन्स्टिट्यूट ऑफ इंडिया (FTII) ही संस्था सुरू झाली.  त्या संस्थेच्या प्रांगणात राष्ट्रीय चित्रपट संग्रहालय आहे.

या चित्रपट संग्रहालयात नव्या जुन्या चित्रपटांच्या फिल्म, चित्रफिती, पोस्टर्स व चित्रपट माध्यमाशी संबंधित बऱ्याच गोष्टींचा संग्रह केला गेला आहे. संस्थेच्या आवारात एक ३३०प्रेक्षक क्षमतेचे व ४० जण बसू  शकतील असे एक, अशी दोन चित्रपटगृहे आहेत. याशिवाय या संस्थेचे पुण्यातच कोथरूडला २०० क्षमतेचे एक सिनेमाघर आहे.

या चित्रपटगृहांमध्ये नवीन आरामशीर खुर्च्या, जमिनीवर मऊ गालिचेआणि आवाजाच्या चांगल्या अनुभवासाठी आधुनिक डॉल्बी ७.१’ त्तंत्रज्ञान, व जुन्या चित्रपटांसाठी ’मोनो साउंड ट्रॅक’ पद्धतही आहे. चित्रपटगृहांत ३५ एमएम, १६ एमएम व ८ एमएम फिल्म दाखवण्यासाठी डिजिटल लाईट प्रोसेसिंग (DLP) प्रोजेक्टर आहेत.. डिजिटल सिनेमा प्रोजेक्टर(डीसीपी)चीही सोय होत आहे. 

वर्ग:पुणे
वर्ग:चित्रपट
सायबर सिटी मेट्रो स्थानक

**इंडसइंड सायबर सिटी स्टेशन** हे रॅपिड मेट्रोरेलवरील गुरगावमधील एक रेल्वे स्थानक आहे. याचे उद्घाटन ७ मे, २०१४ रोजी  झाले. 

## संदर्भ आणि नोंदी
वर्ग:दिल्ली मेट्रोची स्थानके